27.7.2011 Euroopa Liidu Teataja L 195/7 NÕUKOGU OTSUS, 19. juuli 2011, seisukoha kohta, mille Euroopa Liit võtab ELi-Šveitsi ühiskomitees, mis on loodud ühelt poolt Euroopa Ühenduse ja selle liikmesriikide ning teiselt poolt Šveitsi Konföderatsiooni vahelise isikute vaba liikumist käsitleva kokkuleppe artikli 14 alusel, seoses nimetatud kokkuleppe III lisa (kutsekvalifikatsioonide vastastikune tunnustamine) asendamisega (2011/467/EL) EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 218 lõiget 9 koostoimes artiklitega 46, 53 ja 62, võttes arvesse Euroopa Komisjoni ettepanekut ning arvestades järgmist: (1) — 21. juunil 1999 kirjutati alla Euroopa Ühenduse ja selle liikmesriikide ning Šveitsi Konföderatsiooni vahelisele isikute vaba liikumist käsitlevale kokkuleppele (,kokku- lepe”), mis jõustus 1. juunil 2002. (2?x c . Kokkuleppe artikliga 14 luuakse ühiskomitee. Vastavalt kokkuleppe artiklile 18 võetakse muu hulgas selle III lisa (kutsekvalifikatsioonide vastastikune tunnustamine) muudatused vastu nimetatud ühiskomitee otsusega. (3) Et tagada ELi õigusaktide ühtne ja õige kohaldamine ning vältida haldusprobleeme ja võimalikke õigusprobleeme, tuleks kokkuleppe III lisa muuta, lisades sellesse uued ELi õigusaktid, mis on praegu kokkuleppes nimetamata. (4) — Seetõttu tuleks kokkuleppe III lisa selguse ja otstarbekuse huvides konsolideerida ja asendada uue lisaga. (5) Seisukoht, mille liit võtab ELi-Šveitsi ühiskomitees, peaks põhinema lisatud otsuse eelnõul, ON VASTU VÕTNUD KÄESOLEVA OTSUSE: Artikkel 1 Seisukoht, mille Euroopa Liit võtab ELi-Šveitsi ühiskomitees, mis on loodud ühelt poolt Euroopa Ühenduse ja selle liikmesriikide ning teiselt poolt Šveitsi Konföderatsiooni vahelise isikute vaba liikumist käsitleva kokkuleppe artikli 14 alusel, seoses nimetatud kokkuleppe III lisa (kutsekvalifikatsioonide vastastikune tunnus- tamine) asendamisega, põhineb käesolevale otsusele lisatud ELi- Šveitsi ühiskomitee otsuse eelnõul. Artikkel 2 ELi-Šveitsi ühiskomitee otsus avaldatakse Euroopa Liidu Teatajas. Artikkel 3 Käesolev otsus jõustub selle vastuvõtmise päeval. Brüssel, 19. juuli 2011 Nõukogu nimel eesistuja M. SAWICKI